မိန်းမကောင်းပန်းပန် တစ်ပွင့်တန်

ကဗျာ
မိန်းမကောင်းပန်းပန် တစ်ပွင့်တန် သည် မြန်မာဆိုရိုးစကား ဖြစ်သည်။ မြန်မာစကားပုံ တစ်ခုလည်း ဖြစ်သည်။ 

အဓိပ္ပာယ်

“မိန်းမကောင်းပန်းပန် တစ်ပွင့်တန်” ဆိုသည်မှာ ရုပ်ရည်အဆင်းနှင့် ပြည့်စုံသော အမျိုးသမီးသည် ပန်းတစ်ပွင့်ကိုသာ ပန်ဆင်ထားသော်လည်း အလွန်တင့်တယ်လှပသည်ဟု ဆိုလိုသည်။ ရုပ်ရည်အဆင်းသည် ပင်ကိုအလှဖြစ်ပြီး အပြင်အဆင် အနည်းငယ်ဖြင့်ပင် တင့်တယ်နိုင်ကြောင်းကို ဤဆိုရိုးစကားက ဖော်ပြသည်။ “မိန်းမချောပန်းပန် တစ်ပွင့်တန်၊ အရုပ်ဆိုးပန်းပန် တစ်ဟင်းငံ” နှင့် “မိန်းမကောင်းပန်းပန် တစ်ပွင့်တန်၊ လူသွမ်းပန်းပန် တစ်ဟင်းငံ” ဟူ၍လည်း အဆိုအမိန့်များရှိပြီး “တစ်ဟင်းငံ” ဆိုသည်မှာ ဟင်းတစ်အိုး ချက်လောက်အောင် ပန်းများစွာ ပန်ဆင်ထားခြင်းကို ဆိုလိုသည်။ ဆိုလိုသည်မှာ ရုပ်ရည်မလှပသူများသည် ပန်းများစွာ ပန်ဆင်ထားသော်လည်း မတင့်တယ်နိုင်ဟု ဆိုလိုသည်။ “မိန်းမကောင်းပန်းပန် တစ်ပွင့်တန်” စကားပုံလည်းရှု။

ကိုးကားချက်များ

   "ခေါင်းလောင်းပန်းမှာ၊ လူသွမ်းပန်းပန်၊ တစ်ဟင်းငံမို့၊ ကျွန်တန်နှင့် ကျိန်းချေ၊ ကျွန်ဖြစ်စေဟု၊" [၁၁၄၆] ရာမ၊ ပ။ ၄။
   "လမ်းနံဘေးတွင် ကြွေကျလျက်ရှိသော ရင်ခတ်ပန်းတစ်ပွင့်ကို ကောက်ကာပေးရင်း အင်း၊ မိန်းမကောင်းပန်းပန် တစ်ပွင့်တန်တဲ့၊ တို့ဒကာမကြီး မိန်းမကောင်း တစ်ယောက်ကပဲ၊ တစ်ပွင့်တလေပန်ရ တော်ရော့ပ၊" [၁၃၀၀] ခင်ကာ။ ၄၈။
   "ကျွန်မ တစ်ပွင့်ပဲ ပန်ပါ့မယ်။ မိန်းမကောင်းပန်းပန် တစ်ပွင့်တန်လို့ ဆိုထားသားပဲရှင့်၊" [၁၃၅၃] နက္ခတ္တ၊ ၅၅။ ၁၀၉။

ကိုးကား

Category:မြန်မာဆိုရိုးစကားများ
Category:မြန်မာစကားပုံများ